KOLLOX MILL-AQWA U MILL-AĦJAR'' Ta' W.PH. GULIA Is-SINJURA Martha kienet tinsab imħassba mhux ftit. Kellha t-tifla ż-żgħira tbati bit-tunsilli u dan l-aħħar il-Professur kien qatagħha li jridu jin- qalgħu. L-operazzjonijiet ma jogħġbu lil ħadd u wisq inqas lis-sinjura Martha li dejjem rat kif għamlet biex l-operazzjonijiet twarrabhom, hekk li l-ftaħir tagħha kien li ġisimha kien għadu kollu sħiħ u li sħiħa kellha tidher bih quddiem il-Ħallieq fl-aħħar jum tad-dinja. Imma issa ċ-ċkejkna Clothilde kienet reġgħet b'attakk ieħor fi griżmejha u l-Professur kien qatagħha li malli jgħaddilha sew, jaqlagħlha t-tunsilli 'l barra, Għall-magħmul m'hemmx kunsill, u la l-ħaġa trid issir, ikollok tbaxxi rasek għaliha. Hekk għamlet is-sinjura Martha; biss qatgħetha illi la t-tifla kellha tagħmel l-operazzjoni għandha tagħmel kollox mill-aqwa. Għalhekk staqsiet fuq li staqsiet biex tara l-Professur li kienet kel- met kienx tabilħaqq l-aqwa tabib li għandha Malta li jaħdem f'dik il-linja. U meta sħabha, kemm dawk li jifhmu kemm dawk li ma jifhmux, fissru fehmthom li hu kien l-aqwa u l-aħjar għamlitlu viżta biex tisħaqlu li kollox irid ikun mill-aqwa u mill-aħjar. Il-Professur laqagħha b'idejh miftuħa, u wara li staqsieha kif kienet tħossha, is-Sinjura Martha mill-ewwel marret f'ras il-għajn u qaltlu li marret tarah imħabba bintha, biex tingħażel id-data ta' meta ċ-ċkejkna Clothilde kellha titlef it-tunsilli tagħha. Il-Professur kien jagħmel mina dawn l-operazzjonijiet bl-egħxieren u għalhekk din l-operazzjoni għalih kienet ħaġa ta' xejn. Ta' bniedem ta' l-affari tiegħu li kien beda jistaqsi ħalli jieħu ħsieb kollox bl-inqas telf ta' żmien. — Mela, għall-operazzjoni ikollna bżonn l-ewwelnett l-anestetista, dak li jraqqad lill-pazjent. Lil min insejħu7 Is-sinjura Martha ma kenitx taf min huma t-tobba li jaħdmu l-anestesija; għalhekk rat li l-aħjar tħalli f'idejn il-Professur li kien l-aqwa u l-aħjar. — Jien ma nafx lil min naqbdu nsejħu. L-aħjar ngħidu lil min jidhirlek int. —- — Tajjeb, mela ngħidu lit-tabib X2 — — Tajjeb, basta l-aqwa u l-aħjar li għandna Malta, wieġbet Martha. — U għall-Isptar/ Fejn nagħmlu l-operazzjoni) — — L-isptar eh7 — — Agħżel int. Ngħidu aħna Saint Luke's, il-Blue Sisters, Santa Cateri- na… — Ara, Professur, agħżel int, basta l-aqwa u l-aħjar. Biss kamra privata, għax naħseb dak il-krib tal-morda jbeżżagħha liċ-ċkejknaClothilde. Kamra waħidha u s'intendi kemm iddum l-isptar ifikun irrid noqgħod magħha jien. Aħseb għal kamra b'żewġ sodod, waħda għal Clothilde u l-oħra għalija biex noqgħod magħha kemm iddum l-isptar; u, bilħaqq, kemm tkun teħtieġ tibqa' l-isptarf Ħalli nara ma' min ser inħalli ż-żewġt itfal il-kbar sa- kemm indum barra mid-dar. — . — U kemm tista', ddum7 Ġimgħaż Bl-eżatt eżatt ma nħobbx ngħid mina qabel, għax ix-xitan kelb u f'dawn l-affarijiet ġurnata 'l hawn u 'l hemm ma tistax tintrabat biha minn qabel. Insomma, dak naraw… skond ma jinqala' nagħmlu… — — Hekk hu, imma, Professur, mhu ser jinqala' xejn, hux) — — U le xi tridu jinqala'7 — i — Imma żgur — — Isma' garanzija ma nistax nagħti. Fuq il-Bambin m'hemm ħadd. — lasomma … Imma, Professur, qiesu li ma ttuhiex l-Oppju żejjed..— — U le, mel' aħna boloh2 — — L-anqas nieqes — — L-anqas nieqes — — Preċiż.:.— — Eżatt; kemm ikun hemm bżona. Tajjeb' — — Tajjeb, u kollox mill-aqwa u mill-aħjar. — Kollox mill-aqwa u mill-aħjar. Intgħażlet il-ġurnata, inqala' t-tabib X, ittieħdet kamra fl-aqwa sptar b'żewġ sodod waħda għaċ-ċkejkna Clothilde u l-oħra għas-Sinjura Martha, it-tfal il-kbar tas-sinjura Martha marru għand in-nanna; Clothilde ingħatat l-oppju la nieqes u l-anqas żejjed, kollox bil-preċiż; il-Professur qata' barra l-laħam li hu kien jifhem li kien żejjed; kollox mar tajjeb u, wara ġimgħa, is-Sinjura Martha kienet lura d-dar qisu qatt ma kien xejn… L-għada għal xi l-għaxra ta' fil-għodu tal-posta ħabbat il-bieb. Kien hemm ittra għas-Sinjura Martha. Fetħitha. Sabet il-kont tal-isptar flimkien ma' dak tal-Professur u tat- tabib X. Kien ilaħħaq mal-ħamsin lira. Is-Sinjura Martha lissnet minn taħt l-ilsien: Dan serq. — Tefgħet fuqha libsa malajr malajr u marret tfittex lill- Professur biex tara l-affari kif inhi sew. Il-Professur meta raha nifisha maqtugħ, qallha: — Ma ġara xejn, hux) — — Wasalli dan il-kont, ma jidhirlekx li hawn xi żball, bux2 Il-Professur ta lemħa lill-kont u ta' ftit kliem li kien qallha: — Ma jidhirx li hawn xi żball. Is-Sinjura Martha: — U ġieżu ġież, ħamsin lira ta' x'hiex — Il-Professur niżżel rasu u dawwar wiċċu 'l hemm u bejnu u bejn ruħu qal — Basta kollox mill-aqwa u mill-aħjar. — TWEĠIBIET BLA SUDISFAZZJON FIL-MALTI U FL-INGLIŻ STUDJU MQABBEL Ta' P. DWARDU FENECH O.S.A. IL-BNIEDEM mhux dejjem ikun burdata tajba, Kultant jonfoħlu r-riħ isfel, U miskin hu min ikellmu dak in-nharl Jifhem ħażin u jinterpreta kliem ħadd- ieħor wisq agħar. Għalhekk jekk tistaqsih xi ħaġa jara kif jagħmel biex jaqtagħlek kliemek u kif iwieġbek bla ma jagħtik it-tagħrif li tkun trid. Hekk jekk wieħed ikun għamel xi waħda minn tiegħu, xi ħadd igħidlu: 'Dak għax għamilt hekka' dlonk iwieġbu: 'Għax niflaħ.' Min ikun għamel il-mistoqsija ried ikun jaf ir-raġuni li qanqlitu biex għamel l-azzjoni ħa- żina, Imma t-tweġiba ħallietu bla sudisfazzjon. Ħaġa bħal din insibuha wkoll fl-Ingliż. Kultant, madankollu, ma nkunux irridu nagħtu tweġiba mhux minħabba li nkunu bil-bijambà, imma għaliex dak il-ħin jidhrilna li min qed jistaq- sina m'għandux għalfejn jkun jaf. Naħsbu li jkun qed jindaħal fejn ma